รัฐสภาญี่ปุ่นผ่านร่างกฎหมายให้สมเด็จพระจักรพรรดิญี่ปุ่นสละราชสมบัติ
Photo: YAMANAKA AFP รัฐสภาญี่ปุ่นลงมติผ่านร่างกฎหมายพิเศษให้สมเด็จพระจักรพรรดิอะกิฮิโตะสละราชสมบัติ นับเป็นการสละราชสมบัติครั้งแรกในประวัติศาสตร์ราชวงศ์ญี่ปุ่นเกือบสองศตวรรษ หลังจากนี้รัฐบาลญี่ปุ่นจะต้องออกมาเปิดเผยรายละเอียดขั้นตอนเกี่ยวกับการสละราชสมบัติ อย่างเช่นกำหนดเวลาสละราชสมบัติ โดยคาดว่าการสละราชสมบัติน่าจะเกิดขึ้นในปลายปี 2018 หรือภายใน 3 ปีนี้ ที่พระองค์ทรงขึ้นครองราชย์มา 30 ปี โดยกฎหมายฉบับนี้จะผ่านการสละราชสมบัติให้เพียงสมเด็จพระจักรพรรดิอะกิฮิโตะเท่านั้น โดยมกุฎราชกุมารนะรุฮิโตะ พระชนมายุ 57 ปี จะทรงขึ้นครองราชย์แทนพระองค์ จักรพรรดิอะกิฮิโตะ พระชนมายุ 83 พรรษา เพิ่งทรงเข้ารับถวายการผ่าตัดพระทหัยและการรักษาโรคมะเร็งต่อมลูกหมาก ทำให้ก่อนหน้านี้พระองค์ทรงไม่ค่อยปรากฏตัวในที่สาธารณะ เพราะทรงกังวลว่าด้วยพระชนมายุของพระองค์นั้นจะไม่สามารถทรงงานได้เต็มที่ ก่อนหน้านี้สมเด็จพระจักรพรรดิอะกิฮิโตะเสด็จเดินทางไปหลายประเทศเพื่อสมานรอยร้าวจากสงครามโลกครั้งที่สองในสมัยสมเด็จพระจักรพรรดิฮิโระฮิโตะ พระราชบิดาของพระองค์ โดยสภาล่างหรือสภาผู้แทนราษฎรได้ผ่านร่างกฎหมายฉบับนี้เมื่อวันศุกร์ที่ผ่านมา และได้กลายเป็นกฎหมายหลังจากสภาสูงหรือราชมนตรีสภาผ่านร่างกฎหมายในวันนี้Cover Photo: KITAMARU AFP – Reuters/ NHK
รัฐสภาญี่ปุ่นลงมติผ่านร่างกฎหมายพิเศษให้สมเด็จพระจักรพรรดิอะกิฮิโตะสละราชสมบัติในปลายปี 2018